En porcelænsfacade er en ganske tynd skal af porcelæn, som man kan sætte på tænderne for at opnå et kosmetisk flot resultat. Plastfacader tjener samme formål. Om du skal have porcelæns- eller plastfacader afhænger af en række faktorer – for eksempel dine ønsker til, hvor de skal sidde i munden etc. I modsætning til blegning kan man forandre tændernes farve og form permanent ved at fremstille individuelt tilpassede plast- og porcelænsfacader.